Diari Oficial de la Generalitat Valenciana


Sumari del DOGV 5783, del 12-06-2008 (2008/7052)

RESOLUCIÓ de 10 d'abril de 2008, de la Direcció General d'Energia, de la Conselleria d'Infraestructures i Transport, de la Generalitat, per la qual s'atorga a l'empresa Iberdrola Distribución Eléctrica, SAU, l'autorització administrativa i l'aprovació del projecte d'execució per a construcció de la nova línia elèctrica d'alta tensió de 132 kV, d'entrada/eixida en la ST Montebello de la línia de 132 kV, simple circuit, denominada ST Xixona - ST la Nucia, al terme municipal de la Nucia, província d'Alacant. (ATLINE/2007/688/03).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5783

Data del DOGV
:   12-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/7052


Data del document
:   10-04-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Nucia, la
    * subministrament d'energia elèctrica
    * empresa privada

RESOLUCIÓ de 10 d'abril de 2008, de la Direcció General d'Energia, de la Conselleria d'Infraestructures i Transport, de la Generalitat, per la qual s'atorga a l'empresa Iberdrola Distribución Eléctrica, SAU, l'autorització administrativa i l'aprovació del projecte d'execució per a construcció de la nova línia elèctrica d'alta tensió de 132 kV, d'entrada/eixida en la ST Montebello de la línia de 132 kV, simple circuit, denominada ST Xixona - ST la Nucia, al terme municipal de la Nucia, província d'Alacant. (ATLINE/2007/688/03). [2008/7052]  
Vist l'expedient amb referència ATLINE/2007/688/03 incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU, amb domicili als efectes de notificacions a 46705 València, c/ Menorca, 19, relatiu a la sol·licitud de 14 de desembre de 2007 sobre l'autorització administrativa i l'aprovació del projecte d'execució, per a la construcció de la nova línia elèctrica d'alta tensió de 132 kV, d'entrada/eixida en la ST Montebello de la línia de 132 kV, simple circuit, denominada ST Xixona - ST la Nucia, al terme municipal de la Nucia, província d'Alacant.   
A la mencionada petició s'acompanya el projecte d'execució firmat per tècnic competent i visat pel col·legi oficial corresponent en data 11 de desembre de 2007.  
Recorde que el dia 26 de febrer de 2008 es va publicar en el Diari Oficial de la Comunitat Valenciana l'anunci corresponent a la informació pública prevista en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com en la Llei 54/1997, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, per a ser examinat el projecte de la instal·lació i formular les reclamacions que s'estimaren oportunes.  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que d'acord amb el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament de la Nucia la separata del projecte de la instal·lació sol·licitada, per afectar la instal·lació els béns, les instal·lacions, obres o servicis, centres o zones dependents d'eixa administració, als efectes de prestar la seua conformitat o oposició.  
No figura en l'expedient contestació a este efecte per part del mencionat Ajuntament.  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és permetre la connexió de les subestacions de Xixona i la Nucia amb la nova subestació de Montebello a través d'un nou enllaç per la part sud, que done millors prestacions i garantisca l'alimentació a l'eix costaner Gandia-Benidorm.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, ha informat favorablement esta.  
Vist que consta com a antecedent la Resolució, de la Direcció General d'Energia, de 28 de juny de 2006, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 220/132/20 kV denominada ST Montebello, al terme municipal de la Nucia, en la part corresponent a la xarxa de distribució elèctrica.  
Vist que consta en el projecte manifestació de l'empresa sol·licitant respecte a què la instal·lació discorre pels terrenys de la ST Montebello, que són propietat d'Iberdrola Distribución Eléctrica, SAU.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament l'empresa Iberdrola Distribución Eléctrica, SAU, per a la construcció de la nova línia elèctrica d'alta tensió de 132 kV, d'entrada/eixida en la ST Montebello de la línia de 132 kV, simple circuit, denominada ST Xixona - ST la Nucia, al terme municipal de la Nucia, província d'Alacant i les característiques principals del qual són les següents:  
- Traçat: l'entrada/eixida en la ST Montebello de la línia de 132 kV, de la línia ST Xixona - ST la Nucia, consta d'un suport nou, identificat com a núm. 95 bis, que substituïx el núm. 95, actualment existent, que serà desmantellat, de transició aereosubterrània.  
En el dit suport nou núm. 95 bis comença el tram de la línia subterrània i que finalitza en la posició corresponent de la ST Montebello  
- Tram subterrani.  
· Inici de la línia: suport núm. 95 bis de la línia ST Xixona - ST la Nucia  
· Final de la línia: ST Montebello  
· Tensió nominal: 132 kV (1ª categoria)  
· Freqüència: 50 Hz  
· Potència màxima de transport: 464,12 MVA  
· Nombre de circuits i nombre de trams: dos (un d'entrada i un altre d'eixida) i un, respectivament  
· Nombre de conductors per fase: un  
· Tipus de cable: d'aïllament sec XLPE Cu, amb secció de 2000 mm²  
· Tipus d'aïllador: cadena d'amarrament en el suport de transició de material compòsit.  
· Longitud: 130 m  
- Transició aereosubterrània.  
· Suport metàl·lic, amb perfils angulars de costats iguals galvanitzats en calent, d'acer S355J2G3 i S275JR organitzat en forma de gelosia. La base serà quadrada, de forma troncopiramidal i en la part superior amb dos castellets per al cable de terra.  
· Aïllament: tipus U120AB220P+AR1, amb longitud aïllant mínima de 1.900 mm en el traçat cap a la ST Xixona i conservant-se el del tipus U120AB132P+AR1 en el corresponent cap a la ST la Nucia.  
- Pressupost: 659.610,85 euros.  
Segon  
Aprovar el projecte d'execució de la línia autoritzada en el punt primer d'esta resolució, firmat per tècnic competent i visat pel col·legi oficial corresponent amb data 11 de desembre de 2007, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de dos mesos comptador a partir de la notificació d'esta resolució. No obstant això, amb anterioritat a la finalització d'este termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
3. El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, i acreditarà que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 10 d'abril de 2008. El director general d'Energia: Antonio Cejalvo Lapeña.